Baltspārnu žagata

Baltspārnu žagata (Urocissa whiteheadi) ir vidēja auguma, reti sastopams vārnu dzimtas (Corvidae) putns, kas sastopama Āzijas dienvidaustrumos. Izdala divas pasugas.World Bird List: Crows, mudnesters & birds-of-paradise, 2020 Sugas izdzīvošanu apdraud mežu izciršana un piemērotas dzīves vides izzušana.IUCN: Urocissa whiteheadi

Savu zinātnisko nosaukumu tā ieguvusi par godu putna atklājējam Džonam Vaithedam.Jianfengling National Forest Park, Hainan, China - (October 2007)

 Izplatība 
Baltspārnu žagata sastopama Ķīnas dienvidaustrumos, Laosas ziemeļos un centrālajā daļā un Vjetnamā. Ķīnas Hainaņas salā mājo izolēta nominālpasugas populācija. Kontinentā areāls Ķīnas dienvidos sasniedz Sičuaņas un Guansji provinces, un, iespējams, arī Guidžou provinci. 

Mājo subtropu un tropu mūžzaļajos mežos gan zemienēs, gan kalnos līdz 1400 m virs jūras līmeņa. Uzturas mežmalās, upju krastos un krauju malās. Pacieš mērenu mežu retināšanu, bet ne izciršanu.Steve Madge, Crows and Jays

 Izskats 
Baltspārnu žagata ir vidēji liels vārnu dzimtas putns, tās ķermeņa garums, asti ieskaitot, ir 45—46 cm, svars ap 200 g.Alive: Hainan Magpie (Urocissa whiteheadi) 

Apspalvojums melns vai tumši brūns uz muguras, galvas un kakla aizmugures. Uz spārniem balti laukumi, arī garās astes lidspalvu gali un virsaste balti. Pavēdere gaišāk pelēka. Knābis oranžs. Jaunie putni gaišāki un pelēcīgāki. To knābis un acis ir pelēkas.Birds of South-East Asia: White-winged Magpie

 Uzvedība un barība 
Baltspārnu žagata ir ļoti sabiedriska, uzturas grupās, kurās ir 20—25 īpatņi (gan pieaugušie, gan jaunie putni). Bars ir ļoti aktīvs, visu laiku pārvietojas barības meklējumos. Baltspārnu žagata ir visēdāja un barojas gan ar bezmugurkaulniekiem, gan augļiem. 

Par ligzdošanas ieradumiem zināmi tikai daži fakti. Raksturīga kooperatīva ligzdošana — ligzdojošajam pārim ir vairāki palīgi, kas palīdz audzināt mazuļus. Ligzda tiek būvēta, izmantojot vīteņaugu stīgas un saknītes. Dējumā apmēram 6 gaiši zilzaļas olas ar brūniem raibumiņiem.

 Sistemātika 
Baltspārnu žagatai ir 2 pasugas:Urocissa whiteheadi 
Urocissa whiteheadi whiteheadi — sastopama Ķīnas Hainaņas provincē; 
Urocissa whiteheadi xanthomelana — sastopama Ķīnas dienvidos, Vjetnamas ziemeļos un Laosas ziemeļos un centrālajā daļā.

 Atsauces 

 Ārējās saites 
 White-winged Magpie (Urocissa whiteheadi) 
 Baltspārnu žagatas foto (orientalbirdimages)
 Baltspārnu žagatas foto (orientalbirdimages)

Kategorija:Zilās žagatas
Kategorija:Āzijas putni
Kategorija:Ķīnas fauna
Kategorija:Laosas fauna